A Bizottság 2001/90/EK irányelve

(2001. október 26.)

az egyes veszélyes anyagok és készítmények forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló 76/769/EGK tanácsi irányelv I. mellékletének a műszaki fejlődéshez történő hetedik hozzáigazításáról (kreozot)

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2001/41/EK európai parlamenti és tanácsi irányelvvel [1] módosított, az egyes veszélyes anyagok és készítmények forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló, 1976. július 27-i 76/769/EGK tanácsi irányelvre [2] és különösen annak 2a. cikkére, amelyet a 89/678/EGK tanácsi irányelv [3] vezetett be,

mivel:

(1) Az egyes veszélyes anyagok és készítmények forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló 76/769/EGK irányelv tizennegyedik alkalommal történő módosításáról szóló, 1994. december 20-i 94/60/EK európai parlamenti és tanácsi irányelv [4] bizonyos korlátozásokat vezet be a kreozot forgalomba hozatalával és felhasználásával kapcsolatban.

(2) Egy, a közelmúltban elkészített tanulmány [5] megállapította, hogy a kreozot a korábban feltételezettnél nagyobb valószínűséggel okozhat rákot.

(3) A tanulmányt szakvéleményezés [6] céljából továbbították a toxicitási, ökotoxicitási és környezetvédelmi tudományos bizottságnak (CSTEE). A CSTEE arra a következtetésre jutott, hogy: a tanulmány gondosan összeállított; tudományos bizonyíték áll rendelkezésre a vélemény alátámasztására; a kevesebb mint 0,005 tömegszázalék benz-[a]-pirént (BaP) tartalmazó kreozot és/vagy az ilyen kreozottal kezelt faanyag kockázatot jelent a rák kialakulásának szempontjából a fogyasztók számára, és hogy e kockázat mértéke egyértelműen aggodalomra ad okot.

(4) Egy, a kreozot forgalomba hozatalára és felhasználására vonatkozó további korlátozások előnyeiről és hátrányairól készített elemzés [7] többek között arra a következtetésre jutott, hogy a Közösségben az ipari alkalmazású kreozot túlnyomó része már kevesebb mint 0,005 tömegszázalék BaP-t tartalmaz, és megállapította, hogy az ilyen kreozot és/vagy ilyen kreozottartalmú faanyagok egészségügyi kockázatai ipari alkalmazásban valószínűleg alacsonyak.

(5) A biocid termékek forgalomba hozataláról szóló, 1998. február 16-i 98/8/EK európai parlamenti és tanácsi irányelv [8] európai szinten harmonizálja majd a biocidok engedélyezését, a biocid termékekről szóló 98/8/EK európai parlamenti és tanácsi irányelv 16. cikkének (2) bekezdésében említett program első szakaszáról szóló, 2000. szeptember 7-i 1896/2000/EK bizottsági rendelet [9] pedig előírja, hogy a fakonzerváló szereket prioritásként kezelve kell megvizsgálni a 98/8/EK irányelv alapján megállapított felülvizsgálati programban. A 98/8/EK irányelv rendelkezéseinek harmonizálásáig a kreozottal kapcsolatos korlátozásokat hozzá kell igazítani a műszaki fejlődéshez.

(6) Ez az irányelv nem érinti a munkavállalók védelmére vonatkozó minimumkövetelményeket megállapító, a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelvet [10], és az említett irányelv 16. cikkének (1) bekezdése értelmében vett egyedi irányelveket, különösen a munkájuk során rákkeltő anyagokkal kapcsolatos kockázatoknak kitett munkavállalók védelméről szóló, 1990. június 28-i 90/394/EGK tanácsi irányelvet [11], és a munkájuk során vegyi anyagokkal kapcsolatos kockázatoknak kitett munkavállalók egészségének és biztonságának védelméről szóló, 1998. április 7-i 98/24/EK tanácsi irányelvet [12].

(7) Az ezen irányelvben előírt intézkedések összhangban vannak a veszélyes anyagok és készítmények kereskedelmének technikai akadályainak felszámolásáról szóló irányelveknek a műszaki fejlődéshez történő hozzáigazításával foglalkozó bizottság véleményével,

ELFOGADTA EZT AZ IRÁNYELVET:

1. cikk

A 76/769/EGK irányelv I. mellékletét ezen irányelv melléklete szerint hozzáigazítják a műszaki fejlődéshez.

2. cikk

(1) A tagállamok legkésőbb 2002. december 31-ig elfogadják és kihirdetik azokat a rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot. Ezeket a rendelkezéseket legkésőbb 2003. június 30-tól alkalmazzák.

(2) Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

3. cikk

Ez az irányelv az Európai Közösségek Hivatalos Lapjában való kihirdetésének napján lép hatályba.

4. cikk

Ennek az irányelvnek a tagállamok a címzettjei.

Kelt Brüsszelben, 2001. október 26-án.

a Bizottság részéről

Erkki Liikanen

a Bizottság tagja

[1] HL L 194., 2001.7.18., 36. o.

[2] HL L 262., 1976.9.27., 24. o.

[3] HL L 398., 1989.12.30., 24. o.

[4] HL L 365., 1994.12.31., 1. o.

[5] "Dermal Carcinogenicity Study of two Coal Tar Products by Chronic Epicutateous Application in Male CD-1 Mice (78 weeks)", végleges jelentés, készítette: Fraunhofer Toxikológiai és Aeroszol-kutatási Intézet (Hannover, Németország).

[6] "Opinion on Cancer risk to consumers from Creosote containing less than 50 ppm benzo-[a]-pyrene and/or from wood treated with such Creosote and estimation of respective magnitude", a véleményt a CSTEE nyolcadik plenáris ülésén hozták meg. Brüsszel, 1999. március 4.Internet: http://europa.eu.int/comm/food/fs/sc/sct/out29-en.html.

[7] "Analysis on the Advantages and Drawbacks of Restrictions on the Marketing and Use of Creosote, Risk and Policy Analysts Limited" (Norfolk, Egyesült Királyság).

[8] HL L 123., 1998.4.24., 1. o.

[9] HL L 228., 2000.9.8., 6. o.

[10] HL L 183., 1989.6.29., 1. o.

[11] HL L 196., 1990.7.26., 1. o.

[12] HL L 131., 1998.5.5., 11. o.

--------------------------------------------------

MELLÉKLET

A 76/769/EGK irányelv I. mellékletében a 32. pont helyébe a következő szöveg lép:

"32.Anyagok és készítmények, amelyek a következő anyagok közül egyet vagy többet tartalmaznak:a)KreozotEINECS-szám: 232–287–5CAS-szám: 8001–58–9b)KreozotolajEINECS-szám: 263–047–8CAS-szám: 61789–28–4c)desztillátumok (kőszénkátrány), naftalinolajokEINECS-szám: 283–484–8CAS-szám: 84650–04–4d)kreozotolaj, acenaftén frakcióEINECS-szám: 292–605–3CAS-szám: 90640–84–9e)magasabb forráspontú desztillátumok (kőszénkátrány)EINECS-szám: 266–026–1CAS-szám: 65996–91–0f)antracénolajEINECS-szám: 292–602–7CAS-szám: 90640–80–5g)kátránysavak, szén, nyersolajEINECS-szám: 266–019–3CAS-szám: 65996–85–2h)kreozot, faEINECS-szám: 232–419–1CAS-szám: 8021–39–4i)alacsony hőmérsékletű kátrányolaj, lúgos, kivonat-maradékanyagEINECS-szám: 310–191–5CAS-szám: 122384–78–5 | 1.Nem használhatók faanyagok kezelésére. Az így kezelt faanyag pedig nem hozható forgalomba.2.Kivételek:i.Ezen anyagok és készítmények csak akkor alkalmazhatók faanyagok kezelésére a munkavállalók védelméről szóló közösségi jogszabályok által megállapított ipari létesítményekben vagy szakemberek által helyben történő újrakezelés céljára, ha:a)benz-[a]-pirén-koncentrációjuk kisebb, mint 0,005 tömegszázalék;b)és a vízbenoldodófenol-koncentrációjuk kisebb, mint 3 tömegszázalék.Az ipari eljárásokban vagy szakemberek által faanyagok kezelésére alkalmazható ilyen anyagok és készítmények:csak 20 literes vagy annál nagyobb csomagolásban hozhatók forgalomba,a lakosság részére nem értékesíthetők.A veszélyes anyagok és készítmények osztályozására, csomagolására és címkézésre vonatkozó egyéb közösségi rendelkezések sérelme nélkül az ilyen anyagok és készítmények csomagolásán olvashatóan és eltávolíthatatlanul fel kell tüntetni a következő szöveget: "Kizárólag ipari létesítményekben és szakmai felhasználó által használható";ii.Az i. pont szerinti ipari létesítményekben és szakemberek által kezelt faanyagok vonatkozásában, amelyeket első alkalommal hoznak forgalomba, vagy helyben kezelnek újra: kizárólag ipari és szakmai felhasználásra engedélyezett, azaz pl. vasútnál, villamosenergia-szállításnál, a távközlésben, kerítésanyagnak, mezőgazdasági célokra (pl. fák támasztó dúcolására), kikötőkben és vízi utakon;iii.Ezen irányelv hatálybalépése előtt a 32. pont a)–i) alpontjában felsorolt anyagokkal kezelt faanyagok vonatkozásában: nem alkalmazandó az 1. pontban említett forgalomba hozatali tilalom akkor, ha ezeket használt cikként újrafelhasználásra értékesítik.3.A 2. pont ii. és iii. alpontjában említett kezelt faanyagok azonban nem használhatók:épületek belsejében, semmilyen célra,játékokban,játszótereken,parkokban, kertekben, kültéri szabadidős és pihenési célú létesítményekben, ahol nagy a gyakori bőrkontaktus veszélye,kerti bútorok, így például piknikasztalok gyártásában,az alábbiak gyártásában, használatában és újrafelhasználásában:növénytermesztési célokra használt tárolóedények,olyan csomagolások, amelyek emberi és/vagy állati fogyasztásra szánt nyersanyagokkal, köztes termékekkel vagy végtermékekkel érintkezhetnek,egyéb olyan anyagok, amelyek elszennyezhetik a fent említett termékeket." |

--------------------------------------------------